Հավելված N 1

Հայաստանի Հանրապետության կառավարության

2022 թվականի \_\_\_\_\_\_\_\_\_\_\_\_ \_\_\_\_-ի

N \_\_\_\_\_ -Լ որոշման

«Հավելված N 1

ՀՀ կառավարության 2020 թվականի

ապրիլի 30-ի N 668-Լ որոշման

Ձ Ե Վ

ՓՐԿԱՐԱՐԱԿԱՆ ԾԱՌԱՅՈՒԹՅԱՆ ՀԱՄԱԶԳԵՍՏԻ

ԳԼՈՒԽ 1. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով սահմանվում է Հայաստանի Հանրապետության արտակարգ իրավիճակների նախարարության Փրկարար ծառայության պաշտոններ զբաղեցնող փրկարարական ծառայողների (այսուհետ՝ փրկարարական ծառայողներ) համազգեստի ընդհանուր ձևը:

ԳԼՈՒԽ 2. ՓՐԿԱՐԱՐԱԿԱՆ ԾԱՌԱՅՈՂԻ ՀԱՄԱԶԳԵՍՏԻ ԽՈՐՀՐԴԱՆՇԱՆՆԵՐԸ

ԵՎ ՏԱՐԲԵՐԱՆՇԱՆՆԵՐԸ

1. **Փրկարարական ծառայողների համազգեստի թևքի տարբերանշան** (նկար 1)՝ խորհրդանիշի վերին մասում կարմիր գույնով ասեղնագործված են <<ՀԱՅԱՍՏԱՆ>> և անգլերեն թարգմանությամբ՝ <<ARMENIA>> բառերը, որից ներքև գտնվում է Սիս (կարմիր) և Մասիս (նարնջագույն) լեռները խորհրդանշող պատկերը, կենտրոնում՝ հավերժության նշանը (երկնագույն)։ Սիս և Մասիս լեռների, հավերժության նշանի ստորին հատվածի կենտրոնական մասում պատկերված է Փրկարար ծառայությունը խորհրդանշող միջազգային հավասարակողմ եռանկյունաձև կապույտ տարբերանշանը՝ նարնջագույն շրջանի մեջ։ Փրկարար ծառայությունը խորհրդանշող միջազգային հավասարակողմ եռանկյունաձև կապույտ տարբերանշանի աջ և ձախ կողմերում պատկերված է Հայաստանի Հանրապետության պետական դրոշը։ Խորհրդանիշի ստորին հատվածում կամարաձև, կապույտ գույնով ասեղնագործված են <<ՓՐԿԱՐԱՐ ԾԱՌԱՅՈՒԹՅՈՒՆ>> և անգլերեն թարգմանությամբ՝ <<RESCUE SERVICE>> բառերը:
2. **Փրկարարական ծառայողների համազգեստի ութաթև խորհրդանշան** (նկար 2)՝ ոսկեգույն, նարնջագույն շրջանակի կենտրոնում կապույտ հավասարակողմ եռանկյունի՝ միջազգային փրկարարական և քաղաքացիական պաշտպանության խորհրդանիշն է, որը նշանակում է օգնություն երկրագնդի բոլոր ուղղություններով: Ամրացվում է հանովի ուսադիրներին, տոնական և ամենօրյա կիտելի օձիքին:
3. **Փրկարարական ծառայողների համազգեստի կոճակներ** (նկար 2)՝ ոսկեգույն, մետաղյա, կլոր, ուռուցիկ՝ Հայաստանի Հանրապետության զինանշանով:
4. **Քաղաքացիական պաշտպանության տարբերանշան** (նկար 2)՝ նարնջագույն շրջանաձև հիմքի կենտրոնում կապույտ եռանկյունի՝ քաղաքացիական պաշտպանության միջազ­գային տարբերանշանի օրինակով:
5. **Թևքի տարբերանշանները** կրում են համազգեստի թևքի արտաքին կողմից՝ ուսագլխից ներքև:
6. Փրկարար ծառայության ստորաբաժանումների խորհրդանիշների ձևերը և նկարագրությունները հաստատում է Հայաստանի Հանրապետության արտակարգ իրավիճակ­ների նախարարը:

ԳԼՈՒԽ 3. ՓՐԿԱՐԱՐԱԿԱՆ ԾԱՌԱՅՈՒԹՅԱՆ ՍՊԱՅԱԿԱՆ ԿՈՉՈՒՄՆԵՐ ՈՒՆԵՑՈՂ ՓՐԿԱՐԱՐԱԿԱՆ ԾԱՌԱՅՈՂՆԵՐԻ ՏՈՆԱԿԱՆ ՀԱՄԱԶԳԵՍՏԸ

1. **Տոնական գլխարկ** (նկար 3)՝ մուգ փիրուզագույն կիսաբրդյա գործվածքից, սև լաքապատ հովհարով, գլխարկաբոլորքին ոսկեգույն կոճակներով ամրացված զարդապարանով: Գլխարկահատակի և գլխարկաբոլորքի վերին եզրով անցնում է կարմիր մահուդից երիզ: Առջևի կենտրոնական մասում ամրացված է կոկարդ՝ Հայաստանի Հանրապետության արտակարգ իրավիճակների նախարարության խորհրդանշանով: Բարձրագույն խմբի կոչում ունեցող ծառայողների համար գլխարկաբոլորքին ամրացված են դափնետերևներ, իսկ կոկարդը՝ Հայաստանի Հանրապետության զինանշանն է:
2. **Տոնական համազգեստի կիտել** (նկար 4)՝ մուգ փիրուզագույն կիսաբրդյա գործվածքից, մետաքսյա աստառով, մեկ շարքով տեղադրված ոսկեգույն Հայաստանի Հանրապետության զինանշանով կոճակներով: Ունի 2 ներկարված գրպան` կափույրներով և 2 ծոցագրպան: Բարձրագույն կոչումներ ունեցող ծառայողների համար, օձիքը` ասեղնագործված դափնետերևներով: Աջ թևին ասեղնագործված է Փրկարար ծառայության թևքանշանը, ձախ թևքին Հայաստանի Հանրապետության եռագույնը` ներքևում ասեղնագործված «ՀԱՅԱՍՏԱՆ» և Հայաստանի Հանրապետության արտակարգ իրավիճակների նախարարության խորհրդանշանը: Ուսադիրները` կարովի, ոսկեգույն, եզրագծերը կարմիր։
3. **Տոնական ձմեռային վերարկու**` մուգ փիրուզագույն, կիսաբրդյա գործվածքից, լանջափեշերը կոճկվում են ոսկեգույն կոճակներով, ներքևի մասում 2 ներկարված գրպան` կափույրով, երկշերտ օձիքով և գոտիով, ձախ կրծքավանդակին մեկ ներկարված գրպան: Բարձրագույն խմբի կոչումներ ունեցող ծառայողների համար` հանովի կարակուլե օձիքով: Ուսադիրները` կարովի, ոսկեգույն, եզրագծերը կարմիր։ Աջ թևքին՝ Փրկարար ծառայության թևքանշանն է, ձախ թևքին Հայաստանի Հանրապետության եռագույնը` ներքևում ասեղնագործված «ՀԱՅԱՍՏԱՆ» և Հայաստանի Հանրապետության արտակարգ իրա­վիճակների նախարարության խորհրդանշանը:
4. **Տոնական համազգեստի տաբատ** (նկար 4)՝ մուգ փիրուզագույն, կիսաբրդյա գործվածքից, ներկարված 2 կողային գրպանով, հետևի մասում մեկ գրպան` կափույրով: Կողային կարերում կարմիր մահուդից երիզներ: Բարձրագույն խմբի կոչումներ ունեցող ծառայողների համար` կողքերին երկու կարմիր գունաժապավեն:
5. **Տոնական վերնաշապիկ՝** սպիտակ գործվածքից, ծալովի օձիքով, ուղղահայաց ծալվածքով, կրծքամասում կոճակով, կափույրով և շերտակարով 2 վրադիր գրպանով, ուղիղ գոտիով: Կոճկվում է կոճակներով, թևքերը` երկար (ձմեռային) և կարճ (ամառային), ուսերին տեղադրված են ուսադիրների ամրակներ: Ուսադիրները սպիտակ՝ կարմիր եզրագծերով։ Ձախ թևքին ամրացվուամ է Փրկարար ծառայության խորհրդանիշը, իսկ աջին՝ Հայաստանի Հանրապետության դրոշը:
6. **Տոնական համազգեստի փողկապ** (նկար 5, 6)՝ գույնը սև, ոսկեգույն ամրակով և Հայաստանի Հանրապետության զինանշանով:
7. **Տոնական համազգեստի գոտի** (նկար 4)՝ դեղին գույնի մետաքսե գործվածքից, կոճկվում է արույրե ճարմանդով` վրան Հայաստանի Հանրապետության արտակարգ իրավիճակների նախարարության խորհրդանշանը:
8. **Տոնական համազգեստի շարֆ՝** մուգ փիրուզագույն, կիսաբրդյա գործվածքից:
9. **Տոնական համազգեստի ձեռնոց՝** սպիտակ տրիկոտաժե գործվածքից, հնգամատնյա, երեսամասը դեկորատիվ կարագծերով:
10. **Կանացի** **տոնական կիտել** (նկար 4)՝ մուգ փիրուզագույն կիսաբրդյա գործվածքից, մետաքսյա աստառով, մեկ շարքով տեղադրված ոսկեգույն կոճակներով: Ունի 2 ներկարված գրպան՝ կափույրներով: Բարձրագույն կոչումներ ունեցող ծառայողների համար, օձիքը` ասեղնագործված դափնետերևներով: Աջ թևքին ասեղնագործված է Փրկարար ծառայության թևքա­նշանը, ձախ թևքին` Հայաստանի Հանրապետության եռագույնը` ներքևում ասեղնագործված «ՀԱՅԱՍՏԱՆ» և Հայաստանի Հանրապետության արտակարգ իրավիճակների նախարարության խորհրդանշանը: Ուսադիրները` ոսկեգույն, եզրագծերը կարմիր։
11. **Տոնական կիսաշրջազգեստ** (նկար 4)՝ մուգ փիրուզագույն կիսաբրդյա գործվածքից, մետաքսյա աստառով: Կիսաշրջազգեստը ուղիղ ձևածքով, գոտիով, հետևի մասը` կենտրոնակարով և բաց դարձածալով:
12. **Տոնական գլխարկ պիլոտկա (կանացի**) (նկար 7)՝ մուգ փիրուզագույն կիսաբրդյա գործվածքից, վերծալված եզրակարերը կարմիր մահուդե երիզով: Առջևի կենտրոնական մասում ամրացված է Հայաստանի Հանրապետության արտակարգ իրավիճակների նախարարության խորհրդանշանով կոկարդ, իսկ բարձրագույն խմբի կոչում ունեցողների համար կոկարդը՝ Հայաստանի Հանրապետության զինանշանն է:
13. **Տոնական երկարաճիտք կոշիկներ՝** սև գույնի, կիսալաքապատ: Ճտքերի վերին եզրերը կարմիր կաշվե եզրաքուղերով:

ԳԼՈՒԽ 4. ՓՐԿԱՐԱՐԱԿԱՆ ԾԱՌԱՅՈՂՆԵՐԻ ԱՄԵՆՕՐՅԱ ՀԱՄԱԶԳԵՍՏԸ

1. **Ամենօրյա համազգեստ` մուգ փիրուզագույն** (նկար 8).

**1) բաճկոնը**՝ կիսաբամբակյա գործվածքից, երկարաթև կամ կարճաթև, ծալովի օձիքով, կողային թեք ներկարված գրպաններով, կոճկվում է շղթայով, ուսադիրները` հանովի: Կրծքամասի աջ գրպանի կափույրի վրա ամրացվում է «MES OF ARMENIA», իսկ ձախ գրպանի կափույրի վրա` արյան կարգի տարբե­րանշանները: Բաճկոնի աջ թևքին ամրացված է համպատասխան ստորաբաժանման տարբերանշանը, ներքևում՝ Փրկարար ծառայության թևքանշանը, իսկ ձախ թևքին՝ Հայաստանի Հանրապետության եռագույնը, ներքևում՝ «ՀԱՅԱՍՏԱՆ» և Հայաստանի Հանրապետության արտակարգ իրավիճակների նախարարության խորհրդանշանը: Բաճկոնի թիկունքային մասում գրվում է «**ՓՐԿԱՐԱՐ ԾԱՌԱՅՈՒԹՅՈՒՆ**»: Ուսադիրները` հանովի, համա­զգեստի գունավորմամբ.

**2) տաբատը`** կիսաբամբակյա գործվածքից ազատթող փողքերով, 2 կողային ներկարված գրպանով, հետևի մասում` մեկ գրպան` կափույրով: Բարձրագույն կոչումներ ունեցող ծառայողների համար` կողային երկու կարմիր գունաժապավեն.

**3)** **Կիսաշրջազգեստը`** մետաքսյա աստառով, ուղիղ ձևածքով, գոտիով, հետևի մասը` կենտրո­նակարով և բաց դարձածալով.

**4) Գլխարկ՝ (կեպի/պիլոտկա)` մուգ փիրուզագույն** (նկար 9):

Կիսաբամբակյա գործվածքից, ճակատային մասում ամրացված է Հայաստանի Հանրապետության արտակարգ իրավիճակների նախարարության խորհրդանշանը, իսկ բարձրագույն խմբի կոչում ունեցող ծառայողների համար` գլխարկահովհարը դափնետերևներով, կոկարդը՝ Հայաստանի Հանրապետության զինանշանը:

1. **Կարճաթև և երկարաթև շապիկ`** բամբակյա գործվածքից, փիրուզագույն, կլորավուն օձիքով, աջ թևքին ամրացված է Փրկարար ծառայության թևքանշանը, իսկ ձախ թևքին՝ Հայաստանի Հանրապետության եռագույնը, ներքևում՝ «ՀԱՅԱՍՏԱՆ» և Հայաստանի Հանրապետության արտակարգ իրավիճակների նախարարության խորհրդանշանը: Ուսադիրները հանովի օղագոտու տեսքով։ Կրծքամասի աջ կողմում ամրացվում է «MES OF ARMENIA», իսկ ձախ կողմում արյան կարգի տարբերանշանները:
2. **Ձմեռային բաճկոն և տաբատ մուգ փիրուզագույն** (նկար 12**)՝**

**1) բաճկոնը**՝ ձմեռային տաք ներդիրով: Օձիքը` արհեստական մորթուց, մուգ կապույտ կամ սև գույնի (հանովի), որին ամրացված է հանովի գլխանոց: Բարձրագույն խմբի կոչումներ ունեցող ծառայողների համար՝ կարակուլե օձիքով: Առաջնա­մասում մշակված են վրադիր 2 գրպան` կափույրներով և կողային գրպաններ: Կրծքամասի աջ գրպանի կափույրի վրա ամրացվում է «MES OF ARMENIA», իսկ ձախ գրպանի կափույրի վրա` արյան կարգի տարբերանշանները: Բաճկոնի աջ թևքին ասեղ­նագործված է համպատասխան ստորաբաժանման թևքանշանը, ներքևում՝ Փրկարար ծառայության թևքանշանը, իսկ ձախ թևքին` Հայաստանի Հան­րապետության եռագույնը, ներքևում՝ «ՀԱՅԱՍՏԱՆ» և Հայաստանի Հանրապե­տու­թյան արտակարգ իրավիճակների նախարարության խորհրդանշանը: Ուսադիրները համա­զգեստի գունավորմամբ` ամրացվում են ուսերին կամ կրծքավանդակի կենտրոնում կպչուն ժապավենի տեսքով: Բաճկոնի թիկունքային մասում գրվում է «**ՓՐԿԱՐԱՐ ԾԱՌԱՅՈՒԹՅՈՒՆ**».

**2) տաբատն** աստառացուի հետ մգդակարված սինտեպոնով, ունի 2 ներկարված կողային գրպան և 2 կափույրով գրպան հետևի մասում: Բարձրագույն խմբի կոչումներ ունեցող ծառայողների համար` կողքերին երկու կարմիր գունաժապավեն:

1. **Ձմեռային գլխարկ/պիլոտկա/` մուգ փիրուզագույն** (նկար 10)՝ բաղկացած է թասակից, ականջակալներից, ճակատային մասից և կոշտ հովհարից, որի վերևի կենտրոնական մասում կարվում է Հայաստանի Հանրապետության արտակարգ իրավիճակների նախարարության խորհրդանշանը: Ականջակալները մշակված են արհեստական մուգ կապույտ կամ սև մորթուց: Բարձրագույն խմբի կոչում ունեցող ծառայողների գլխարկը կարակուլե, կոկարդը Հայաստանի Հանրապետության զինանշանով:
2. **Ձմեռային կարակուլե գլխարկ** (նկար 11)՝ կարակուլե մորթուց, բարձրագույն խմբի կոչում ունեցող ծառայողների համար գլխարկի ճակատային մասում ամրացվում է Հայաստանի Հանրապետության զինանշանը, իսկ գլխավոր խմբի կոչում ունեցող ծառայողների համար՝ Հայաստանի Հանրապետության արտակարգ իրավի­ճակների նախարարության խորհրդանշանը։
3. **Ամենօրյա կիտել**-**տաբատ՝**

**1) կիտել՝** մուգ փիրուզագույն կիսաբրդյա գործվածքից: Ունի 2 ներկարված գրպան` կափույրներով և 2 ծոցագրպան: Բարձրագույն կոչումներ ունեցող ծառայողների համար, օձիքը` ասեղնագործված դափնետերևներով: Աջ թևին ասեղնագործված է Փրկարար ծառայության թևքանշանը, ձախ թևքին Հայաստանի Հանրապետության եռագույնը` ներքևում ասեղնա­գործված «ՀԱՅԱՍՏԱՆ»: Ուսադիրները` կարովի, փիրուզագույն.

**2) տաբատ**ը՝ մուգ փիրուզագույն, կիսաբրդյա գործվածքից, ներկարված 2 կողային գրպանով, հետևի մասում մեկ գրպան: Կողային կարերում կարմիր մահուդից երիզներ: Բարձրագույն խմբի կոչումներ ունեցող ծառայողների համար` կողքերին երկու կարմիր գունաժապավեն:

**3) գլխարկը**՝ մուգ փիրուզագույն կիսաբրդյա գործվածքից, սև լաքապատ հովհարով, գլխարկաբոլորքին ոսկեգույն կոճակներով ամրացված զարդապարանով: Կակարդը Հայաստանի Հանրապետության արտակարգ իրավիճակների նախարարության խորհրդանշանն է: Բարձրագույն խմբի կոչում ունեցող ծառայողների համար գլխարկաբոլորքին ամրացված են դափնետերևներ, իսկ կոկարդը՝ Հայաստանի Հանրապետության զինանշանն է:

1. **Ամենօրյա** **վերնաշապիկ՝** սպիտակ գործվածքից, ծալովի օձիքով, ուղղահայաց ծալվածքով, կրծքամասում կոճակով, կափույրով և շերտակարով 2 վրադիր գրպանով, ուղիղ գոտիով: Կոճկվում է կոճակով, թևքերը` երկար (ձմեռային) և կարճ (ամառային), ուսերին տեղադրված են ուսադիրների ամրակներ: Ձախ թևքին ամրացվում է Փրկարար ծառայության խորհրդանիշը, իսկ աջին՝ Հայաստանի Հանրապետության դրոշը:
2. **Ամենօրյա** **փողկապ՝** մուգ փիրուզագույն գործվածքից, ոսկեգույն ամրակով:
3. **Ձմեռային մուգ փիրուզագույն երկարաթև սվիտեր՝** կիսաբրդյա կամ ակրիլե, ուսերը վրակարված են մուգ փիրուզագույն գործվածքով: Օձիքը` շրջանաձև բացվածքով:
4. **Կաշեգոտի՝**  Բնական սև կաշվից, մետաղյա ճարմանդով:
5. **Քաղաքացիական պաշտպանության ամենօրյա համազգեստի լրակազմ** (Նկար 13): Համազգեստը բաղկացած է տաբատից, բաճկոնից և կեպիից: Գույնը՝ մուգ կանաչ՝

**1) բաճկոնը՝** ունի ծալովի, ուղղանկյունաձև կանգունակով օձիք: Առաջամասում մշակված են 4 ծավալուն գրպան` կափույրներով, որոնցից երկուսը կրծքամասում, երկուսը առաջամասի կողային հատվածներում: Կրծքամասի աջ գրպանի կափույրի վրա ամրացվում է «MES OF ARMENIA», իսկ ձախ գրպանի կափույրի վրա` արյան կարգի տարբերանշանները: Աջ թևքին՝ ամրացված է քաղաքացիական պաշտպանության խորհրդանշանը, ձախ թևքին՝ Հայաստանի Հանրապետության եռագույնը, ներքևում՝ Հայաստանի Հանրապետության արտակարգ իրավիճակների նախարարության խորհրդանշանը: Ուսադիրները համազգեստի գունավորմամբ՝ ամրացվում են կրծքավանդակի կենտրոնում: Բաճկոնի թիկունքային մասում գրվում է «**ՓՐԿԱՐԱՐ ԾԱՌԱՅՈՒԹՅՈՒՆ**».

**2) տաբատը՝** ուղիղ ձևվածքով, առաջամասում կողային թեք ներկարված գրպաններով: Տաբատի կողային հատվածներում՝ ծնկամասից վերև, մշակված են ծավալուն (եռածալ) վրադիր գրպաններ՝ կափույրներով: Տաբատի ետևամասի աջ և ձախ կողմերում ներկարված են կափույրով գրպաններ: Բարձրագույն խմբի կոչումներ ունեցող ծառայողների համար` կողքերին երկու լայն սևգունաժապավեն.

**3) կեպին՝** աստառով, կազմված կոշտ հովհարից, միջնամասից, կողամասերից և հատակից: Գլխարկաբոլորքի կենտրոնում ամրացված է Հայաստանի Հանրապետության արտակարգ իրավիճակների նախարարության խորհրդանիշը, իսկ բարձրագույն խմբի կոչում ունեցող ծառայողների համար կոշտ գլխարկահովհարին ամրացված են դափնետերևներ, իսկ կոկարդը՝ Հայաստանի Հանրապետության զինանշանն է:

1. **Քաղաքացիական պաշտպանության համազգեստի կարճաթև և երկարաթև շապիկ`** բամբակյա գործվածքից, խակի կանաչ գույնի, կլորավուն օձիքով, աջ թևքին ամրացված է Փրկարար ծառայության թևքանշանը, իսկ ձախ թևքին՝ Հայաստանի Հանրապետության եռագույնը, ներքևում՝ «ՀԱՅԱՍՏԱՆ» և Հայաստանի Հանրապետության արտակարգ իրավիճակների նախարարության խորհրդանշանը: Ուսադիրները հանովի օղագոտու տեսքով։ Կրծքամասի աջ կողմում ամրացվում է «MES OF ARMENIA», իսկ ձախ կողմում արյան կարգի տարբերանշանները:
2. **Քաղաքացիական պաշտպանության** **համազգեստի ձմեռային բաճկոն և տաբատ**՝

**1) բաճկոնը՝** մուգ կանաչ գործվածքից, կոճկվում է շղթայով և 6 կոճակօղակով: Առաջնամասում մշակված են երկու գրպան։ Կրծքամասի աջ կողմում ամրացվում է «MES OF ARMENIA», իսկ ձախ գրպանի կափույրի վրա` արյան կարգի տարբերանշանները: Բաճկոնի աջ թևքին ամրացված է քաղաքացիական պաշտպանության խորհրդանշանը, ձախ թևքին՝ Հայաստանի Հանրապետության եռագույնը, ներքևում՝ Հայաստանի Հանրապետության արտակարգ իրավիճակների նախարարության խորհրդանշանը: Բաճկոնին միացված է անջրաթափանց գործվածքից գլխանոց և մորթե օձիք: Բարձրագույն խմբի կոչումներ ունեցող ծառայողների համար՝ կարակուլե օձիքով: Ուսադիրները համազգեստի գունավորմամբ՝ ամրացվում են կրծքավանդակի կենտրոնում: Բաճկոնի թիկունքային մասում գրվում է «**ՓՐԿԱՐԱՐ ԾԱՌԱՅՈՒԹՅՈՒՆ**».

**2) տաբատը** մուգ կանաչ գործվածքից աստառացուի հետ մգդակարված սինտեպոնով: Տաբատն առաջնամասում ունի թեք ներկարված 2 գրպան, ետևամասի աջ և ձախ կողմերում ներկարված մեկական գրպաններով, իսկ կողքերից մշակված են մեկական վրադիր գրպաններ` կափույրներով: Բարձրագույն խմբի կոչումներ ունեցող ծառայողների համար` կողքերին երկու լայն սև գունա­ժապավեն:

1. **Քաղաքացիական պաշտպանության համազգեստի ձմեռային գլխարկ՝** բաղկացած է թասակից, մորթե ականջակալներից, ճակատային մասից և կոշտ հովհարից, որի վերևի կենտրոնական մասում կարվում է Հայաստանի Հանրապետության արտակարգ իրավիճակների նախարարության խորհրդանշանը: Բարձրագույն խմբի կոչում ունեցող ծառայողների համար` գլխարկաբոլոքը դափնետերևներով, կոկարդը՝ Հայաստանի Հանրապետության զինանշանը, իսկ ականջակալները՝ կարակուլե:
2. **Քաղաքացիական պաշտպանության** **համազգեստի ձմեռային երկարաթև սվիտեր**՝ խակի կանաչ գույնի, կիսաբրդյա կամ ակրիլ, ուսերը վրակարված են մուգ կանաչ գործվածքով: Օձիքը` շրջանաձև բացվածքով:
3. **Քաղաքացիական պաշտպանության** **համազգեստի գոտի՝** արտադրվում է տիսմայից և համազգեստի գունավորմամբ: Գոտու երիզահանգույցը` մետաղյա ճարմանդով:
4. **Կոշիկ ամենօրյա՝** բնական կաշվից, գույնը սև:
5. **Ճտքավոր կոշիկ**՝ բնական կաշվից, գույնը սև:
6. **Ամենօրյա սև գույնի համազգեստ (լրակազմ)**՝ համազգեստը բաղկացած է տաբատից, բաճկոնից, գլխարկից և շապիկից՝

**1) բաճկոնը՝** միալանջ, կոճկվում է կենտրոնական կոճկվածքով՝ սև գույնի երկկողմանի երիզաշղթայով: Օձիքը ծալովի, ուղղանկյունաձև կանգունակով: Բաճկոնի առաջ­նամասի կրծքավանդակի մասում ներկարված են 2 գրպան՝ կափույրներով: Կրծքամասի գրպանների կափույրների վրա կարվում են սև գույնի կպչուն ժապավեններ: Ձախ գրպանի կափույրի վրա տեղադրվում է սև գույնի՝ վրան սպիտակ թելով ասեղնագործված կրողի **«ԱՆՈՒՆ, ԱԶԳԱՆՈՒՆԸ»**, իսկ աջ գրպանի կափույրի վրա` կրողի **«ՊԱՇՏՈՆԸ»** տարբերանշանը: Աջ թևքին՝ ասեղնագործված է Հայաստանի Հանրա­պետության արտակարգ իրավիճակների նախարարության խորհրդանշանը, իսկ ձախ թևքին՝ Հայաստանի Հանրա­պետության եռագույնը, որից ներքև ասեղնագործված է «ՀԱՅԱՍՏԱՆ» տարբերանշանը: Ուսադիրները համազգեստի գունավորմամբ` կոչմանը համապա­տասխան հնգաթև ուռուցիկ աստղերով՝ ամրացվում են ուսերին.

**2) տաբատը`** ազատթող փողքերով, առաջնամասում 2 կողային ներկարված գրպանով, հետևի աջ կողմում ներկարված մեկ գրպանով: Պահեստազորի բարձրագույն խմբի կոչում ունեցող ծառայողների համար կողքերին սև լայն գունաժապավեն.

**3) գլխարկը՝** կիսաբամբակյա գործվածքից՝ կենտրոնական մասում կարվում է Հայաստանի Հանրապետության արտակարգ իրավիճակների նախարարու­թյան խորհրդանշանը, իսկ պահեստազորի բարձրագույն սպայական կոչման դեպքում Հայաստանի Հանրապետության զինանշանը, գլխարկահովհարը դափնետերևներով.

**4) շապիկը՝** մոխրագույն կամ սպիտակ գույնի, գործվածքը տրիկոտաժ, ուղիղ ձևածքով, կարճաթև, կլորավուն օձիքով: Ձախ թևին ասեղնագործված է Հայաստանի Հանրա­պետության եռագույն դրոշը, իսկ աջ թևքին՝Հայաստանի Հանրապետության զինանշանը:

1. **Ձմեռային գլխարկ՝ սև՝** գույնը սև**,** բաղկացած է թասակից, մորթե ականջակալներից, ճակատային մասից և կոշտ հովհարից, որի վերևի կենտրոնական մասում կարվում է Հայաստանի Հանրապետության արտակարգ իրավիճակների նախարարության խորհրդանշանը: Պահեստազորի բարձրագույն խմբի կոչում ունեցող ծառայողների համար` գլխարկահովհարը դափնետերևներով, կոկարդը՝ Հայաստանի Հանրապետության զինանշանը, իսկ ականջակալները՝ կարակուլե:
2. **Ձմեռային բաճկոն և տաբատ՝ սև.**

**1) բաճկոնը**՝ ձմեռային տաք ներդիրով փակվող երկկողմանի երիզաշղթայով կոճկվող ռեզինե գոտիով: Օձիքը` սև կամ մոխրագույն մորթուց (հանովի), որին լայն ամրակներով ամրացված է հանովի գլխանոց: Բաճկոնը 2 կողային գրպանով, ձախ թևքի վրա մեկական կափույրով գրպան: Առաջնամասում մշակված են վրադիր 2 գրպան` կափույրներով: Ձախ գրպանի կափույրի վրա տեղադրվում է սև գույնի՝ վրան ասեղնագործված կրողի **«ԱՆՈՒՆ, ԱԶԳԱՆՈՒՆԸ»**, իսկ աջ գրպանի կափույրի վրա` կրողի **«ՊԱՇՏՈՆԸ»:** Աջ թևքին ասեղնագործված է Հայաստանի Հանրապետության արտակարգ իրավիճակների նախարարության խորհրդանշանը, իսկ ձախ թևքին՝ Հայաստանի Հանրապետության եռագույնը, որից ներքև՝ «ՀԱՅԱՍՏԱՆ» տարբերանշանը:Ուսադիրները համազգեստի գունավորմամբ` կոչմանը համապատասխան հնգաթև ուռուցիկ աստղերով՝ ամրացվում են ուսերին կամ կրծքավանդակի կենտրոնում.

**2) տաբատն** աստառացուի հետ մգդակարված սինտեպոնով, ունի 2 ներկարված կողային գրպան, 2 կափույրով գրպանի հետևի մասում, որոնք ամրացվում են կոճակով:

1. **Ձմեռային երկարաթև սվիտեր՝ սև**. սև գույնի, կիսաբրդյա կամ ակրիլ: Օձիքը` շրջանաձև բացվածքով:

ԳԼՈՒԽ 5. ՓՐԿԱՐԱՐԱԿԱՆ ԾԱՌԱՅՈՂԻ ՀԱՏՈՒԿ ԵՎ ՊԱՇՏՊԱՆԻՉ ՀԱՄԱԶԳԵՍՏԸ

1. **Մարտական հագուստ` հրակայուն, ջրակայուն** (նկար 14)՝ ջերմադիմացկուն գործվածքից, բաճկոնի մեջտեղի, ստորին, թևքերի, ինչպես նաև տաբատի ստորին հատվածներում լուսարձակող ժապավեններով: Բաճկոնի և տաբատի կողային հատվածներում երկուական ծավալուն գրպաններ` կափույրներով և մեկ կափույրով գրպան՝ կրծքավանդակի ձախ կողմում: Բաճկոնի մեջքին գրված է «ՓՐԿԱՐԱՐ ԾԱՌԱՅՈՒԹՅՈՒՆ»:
2. **Երկարաճիտք կոշիկներ` հրակայուն, ջրակայուն՝** ռետինե, հրակայուն, ջրակայուն**,** միջադիրներն ունեն անտիստատիկ պաշտպանվածություն էլեկտրական հոսանքից**:**
3. **Փրկարարի ձմեռային կոշիկներ՝** ռետինե, տաք ներդիրով:
4. **Փրկարարի ձմեռային բաճկոն և տաբատ՝**

**1) բաճկոն:** Գույնը՝ մուգ փիրուզագույն կամ մուգ կապույտ: Տաք ներդիրով, փակվող երկկողմանի երիզաշղթայով, մորթե օձիքով, հանովի գլխանոցով: Բաճկոնի աջ թևքին ասեղնագործված է Փրկարար ծառայության և համպատասխան ստորաբաժանման թևքանշանները, իսկ ձախ թևքին` Հայաստանի Հանրապետության եռագույնը, ներքևում «ՀԱՅԱՍՏԱՆ» և Հայաստանի Հանրապետության արտակարգ իրավիճակների նախարարության խորհրդանշանը: Ուսադիրները՝ համազգեստի գունավորմամբ: Թևքերին և թիկունքին լուսարձակող ժապավեններով.

**2) տաբատն** աստառացուի հետ մգդակարված սինտեպոնով, ունի 2 ներկարված կողային գրպան և 2 կափույրով գրպան հետևի մասում: Ծնկամասում՝ լուսարձակող ժապավեններ:

1. **Թիկնոց-անձրևանոց՝** մուգ գույնի երանգավորումներով, անջրաթափանց գործվածքից, գլխանոցով: Թիկնոցը կողքերից կոճկվում է սեղմակ կոճգամներով: Մեջքի կենտրոնական հատվածում գրված է «ՓՐԿԱՐԱՐ ԾԱՌԱՅՈՒԹՅՈՒՆ»։
2. **Զրահաբաճկոն**՝ արտաքին կրման (նկար 15)՝ պողպատե զրահատարրերով պատյան է` կազմված դիմային և հետին մասերից, որոնք գործվածքե ինքնակպչուն ճարմանդներով և եռաժանի ամրակներով իրար են միանում ուսերի և կողային հատվածներում: Գործվածքե ծածկը պաշտպանական գունավորմամբ:
3. **Ռազմական սաղավարտ** (նկար 15)՝ կազմված է թափքից, կապարճե հիմքից, արժափոկերից: Սաղավարտն ականջախեցիների մասում լայնացած է, եզրերով ամրացված է ռետինե եզրագիծ: Թափքի գույնը` սև: Գործվածքե ծածկը և պատյանը պաշտպանական գունավորմամբ:
4. **Աշխատանքային համազգեստ** (նկար 16)՝

**1) բաճկոն՝** լուսարձակող ժապավեններով, ծալվող օձիքով, կոճկվում է կոճգամներով կամ շղթայով, առաջնամասում մշակված են գրպաններ ռադիոկայանի, կեռիկների, փոկերի և անհրաժեշտ իրերի համար։ Բաճկոնի աջ թևքին ամրացվում է Փրկարար ծառայության թևքանշանը, իսկ ձախ թևքին` Հայաստանի Հանրապետության եռագույնը` ներքևում «ՀԱՅԱՍՏԱՆ» տարբերանշանը և Հայաստանի Հանրապետության արտակարգ իրավիճակների նախարարության խորհրդանշանը։ Բաճկոնի թիկունքային մասում գրվում է «**ՓՐԿԱՐԱՐ ԾԱՌԱՅՈՒԹՅՈՒՆ**»: Ուսադիրները համազգեստի գունավորմամբ՝ ամրացվում են ուսերին կամ կրծքավանդակի կենտրոնում.

**2) տաբատը՝** ուղիղ ձևվածքով, մշակված գոտիով, առաջամասում կողային թեք ներ­կար­ված գրպաններով: Տաբատի կողային հատվածներում, ծնկամասից վերև ծավալուն վրա­դիր գրպաններ, հետնամասի աջ կողմում՝ ներկարված գրպան: Փողկերին ունեն լուսար­ձակիչ ժապավեններ.

**3) կեպին՝** աստառով, կոշտ հովհարով։ Գլխարկաբոլոքի կենտրոնում՝ Հայաստանի Հանրապետության արտակարգ իրավիճակների նախարարության խորհրդանշանի շրջանակաձև տարբերակը, հետնամասում՝ երկկողմանի մշակված պլաստմասե կարգավորիչ։

1. ՄԱԿ-ի միջազգային որոնողափրկարարական խորհրդատվական խմբի **«INSARAG»-ի ամենօրյա համազգեստ** (նկար 17)՝

**1) բաճկոն՝** մուգ կապույտ գործվածքից, մեջքի, կրծքավանդակի և տաբատի ծնկնամասերում լուսարձակող ժապավեններով: Կրծքավանդակի կենտրոնական մասում ամրանում է կոչման տարբերանշան: Կրծքավանդակի ձախ կողմում` լուսարձակող ժապավենի վերնամասում ամրանում է արյան կարգի տարբերանշանը, իսկ աջ կողմում տարբերանշաններ` պաշտոնը և «Rescuer»: Մեջքին` լուսարձակող ժապավենից ներքև, և կեպիի կենտրոնական մասում գրված է «ARM USAR»: Ուսադիրները համազգեստի գունավորմամբ ամրացվում են ուսերին կամ կրծքավանդակի կենտրոնում.

**2) տաբատ՝** ուղիղ ձևվածքով, մշակված գոտիով, առաջամասում՝ կողային թեք ներկարված գրպաններով: Տաբատի կողային թեք ներկարված գրպաններից ներքև մշակված են վրադիր ծավալուն գրպաններ՝ կափույրներով, որոնք ամրանում են կպչուն ժապավեններով: Փողկերի ամբողջ երկայնքով՝ ծնկամասից ներքև մշակված են մեկական լուսանդրադարձիչ ժապավեններ: Տաբատի ետևամասի աջ կողմում ներկարված է գրպան՝ կափույրով.

**3) կեպին** կազմված է կոշտ հովհարից, միջնամասից, կողամասերից, հատակից: Հետնամասում ունի երկկողմանի մշակված պլաստմասե կարգավորիչ։ Գլխարկաբոլորքի կենտրոնում ասեղնագործված է <<ARM USAR>>.

**4) անթև բաճկոն (ժիլետ)** միալանջ, կոճկվում է կենտրոնական կոճկվածքով` երկկողմանի երիզաշղթայով: Բաճկոնի աջ և ձախ կողմերի կենտրոնում մշակվում է վրադիր ծավալուն գրպան՝ կափույրով: Կենտրոնական ուղղահայաց կարից մշակվում է ծավալուն գրպան: Բաճկոնի առաջնամասով անցնում է լուսանդրադարձիչ ժապավեն՝ աջ և ձախ կողմերի վրադիր գրպանների տակից: Բաճկոնի կողային հատվածներում՝ լուսանդրադարձիչ ժապավենի տակից, մշակվում են մեկական վրադիր, ծավալուն փակ գրպաններ: Կողային ձախ գրպանի վրա՝ կենտրոնական հատվածում մշակվում է վրադիր ծավալուն գրպան կափույրով, իսկ կողային աջ գրպանի վրա՝ կենտրոնական հատվածում կողք կոքի մշակվում են 2 վրադիր ծավալուն գրպան: Բաճկոնի մեջքի ամբողջ երկայնքով անցնում է լուսանդրադարձիչ ժապավեն, որի ներքևի՝ կենտրոնական հատվածում գրված է <ARM USAR>: Բաճկոնի կողային հատվածներում, ներսի կողմից մշակվում են մեկական վրադիր գրպաններ, որոնք կոճկվում են շղթայով:

1. **Շապիկ «INSARAG»**՝ մուգ կապույտ գույնի, ուղիղ ձևածքով, կարճաթև, կլորավուն օձիքով: Մեջքի կենտրոնական մասում սպիտակ գույնով գրված է <ARM USAR>:
2. **Ձմեռային բաճկոն «INSARAG»՝** գույնը՝ մուգ կապույտ, անջրաթափանց գործվածքից, կոճկվում է կենտրոնական կոճկվածքով` երկկողմանի, երիզաշղթայով և կպչուն ժապավեններով: Առաջամասում մշակված են մեկական կողային ներկարված գրպաններ՝ կափույրներով: Բաճկոնի ամբողջ երկայնքով՝ թևքերը ներառյալ, հորիզոնական դիրքով անցնում են լուսանդրադարձիչ արծաթագույն ժապավեններ: Մեջքի կենտրոնական հատվածում գրված է <<ARM USAR>>: Ուսադիրները համազգեստի գունավորմամբ ամրացվում են ուսերին կամ կրծքավանդակի կենտրոնում:
3. **Ձմեռային գլխարկ «INSARAG»՝** գլխարկի դիմային հատվածում՝ ծալված վիճակով, սպիտակ թելով ասեղնագործված է <<ARM USAR>>:
4. **Սակրավորի համազգեստ** (նկար 18)՝ բաղկացած է պաշտպանիչ բաճկոնից, տաբատից, անդրավարտիքից, ձեռնոցներից, լապտերով սաղավարտից և կոշիկներից: Համազգեստը զրահապատ` ապահովում է հակաբեկորային պաշտպանվածություն: Օդափոխության և սառեցման համակարգը թույլատրում է շրջակա միջավայրի +500С-ի պայմաններում աշխատել 30 րոպե: Սաղավարտն օժտված է ռադիոակուստիկ համակարգով: Տաբատն ունի հատուկ գրպան՝ ողնաշարի անատոմիական պրոյեգործվածքի համար:
5. **Լեռնափրկարարի հանդերձանք՝ լրակազմ** (նկար 19)՝

**1) բաճկոնը՝** տաք ձմեռային ներդիրով, կոճկվում է կենտրոնական կոճվածքով՝ երկկողմանի երիզաշղթայով, առջևում՝ երկու կողային թեք գրպաններ, ունի օձիքին միացված խողովակաձև գլխանոց, ներսում՝ բացվածքի չափսը կարգավորող էլաստիկ պարան.

**2) տաբատ-կոմբինեզոնն** ունի միջադրված ջերմամեկուսիչ շերտ, կրկնակի փականներով ջրամեկուսիչ երիզաշղթաներ, երկու ներկարված կողային գրպան, գոտկատեղիի կենտրոնում երկու կոճգամներով.

**3) գլխարկը**՝ բալակլավա (պարանոցն ընդգրկող) տեսակի.

**4) ձեռնոցը**՝ հնգամատյա, էլաս­տիկ ժապավեններով միջադրված բազկակալերով.

**5) ականջակալը՝** ֆլիսե (քողարկումով), անատոմիական կառուցվածքով.

**6) թերմո շապիկը՝** ուղիղ ձևածքով, երկարաթև, կլորավուն օձիքով.

**7) կոշիկը**՝ բնական կաշվից, կազմված է երեսամասից, ճիտքերից ու ռետինե տակացուից:

1. **Ջրասուզակի հանդերձանք** (նկար 20).

**1) ամառային,** բաղկացած է անջրանցիկ կոմբինեզոնից, շնչադիմակից, շնչառական ապարատից, լողաթաթերից, ակնոցից, ջրային լապտերից.

**2) ձմեռային,** բաղկացած է անջրանցիկ՝ մինչև մինուս 50°C ցրտադիմացկուն կոմբինեզոնից, շնչադիմակից, շնչառական ապարատից, լողաթաթերից, ակնոցից, ջրային լապտերից:

1. **Ջրափրկարարի ամառային համազգեստ** (**լրակազմ**): Բաղկացած է կիսատաբատից, ժիլետից և կեպիից՝

**1) կիսատաբատը** անջրաթափանց գործվածքից, երկու դիմային գրպանով.

**2) ժիլետը՝** անջրաթափանց գործվածքից, շղթայով ամրացված չորս գրպանով՝ ռադիոկայանի, փոկերի և այլ իրերի համար, թիկունքին լուսարձակող երկու ուղղահայաց ժապավեն, աջ գրպանի կենտրոնում ամրացվում է Հայաստանի Հանրապետության արտակարգ իրավիճակների նախարարության խորհրդանշանը.

**3) կեպին՝** կիսաբամբակյա գործվածքից, ճակատային մասում գրված՝ «911»:

ԳԼՈՒԽ 6. ՓՐԿԱՐԱՐԱԿԱՆ ԾԱՌԱՅՈՂԻ ՀԱՄԱԶԳԵՍՏԻ ՈՒՍԱԴԻՐՆԵՐԸ

1. Փրկարարական ծառայության գեներալների (բարձրագույն կոչումներ) ուսադիրների վերին հատվածն ամրացված է Հայաստանի Հանրապետության զինանշանի պատկերով՝ 22մմ տրամագծով մեկական կոճակով։ Ուսադիրների կենտրոնում ամրացված են 22 մմ տրամագծով աստղեր, ընդ որում, գեներալ-լեյտենանտի համար երկու աստղ (իրարից 25 մմ հեռավո­րությամբ), իսկ գեներալ-մայորի համար՝ մեկ աստղ։
2. Փրկարարական ծառայության գլխավոր, ավագ և միջին կոչումներ ունեցող ծառայողների ուսադիրների վերին հատվածն ամրացված է մեկական ոսկեգույն կոճակով և 4 մմ լայնությամբ երկայնակի ոսկեգույն ժապավեններով:
3. Ուսադիրների վրա տեղա­դրված են հնգաթև ուռուցիկ աստղեր՝ համաձայն N 1 աղյուսակում նշված չափսերի և քանակի.

**Աղյուսակ N 1**

|  |  |  |  |  |  |
| --- | --- | --- | --- | --- | --- |
| Փրկարարական ծառայության կոչումը | Աստղերի տրամագիծը (մմ) | Աստղերի քանակը | Աստղերի կենտրոնների միջև  եղած հեռա-վորությունը (մմ) | Ուսադրի ներքևի եզրից մինչև 1-ին աստղի կենտրոնն ընկած տարածությունը  (մմ) | Ուսադրի վերին կենտրոնական եզրից մինչև կոճակն ընկած տարածությունը (մմ) |
| Գեներալ-լեյտենանտ | 22 | 2 | 25 | 25 | 7 |
| Գեներալ-մայոր | 22 | 1 | - | 45 | 7 |
| Գնդապետ | 20 | 3 | 25 | 30 | 7 |
| Փոխգնդապետ | 20 | 2 | 25 | 30 | 7 |
| Մայոր | 20 | 1 | - | 45 | 7 |
| Կապիտան | 13 | 4 | 25 | 30 | 7 |
| Ավագ լեյտենանտ | 13 | 3 | 25 | 30 | 7 |
| Լեյտենանտ | 13 | 2 | 25 | 30 | 7 |
| Ավագ ենթասպա | 13 | 3 | 25 | 30 | 7 |
| Ենթասպա | 13 | 2 | 25 | 30 | 7 |

1. Փրկարարական ծառայության ամենօրյա համազգեստների ուսադիրներն արտադրվում են համապատասխան համազգեստի գործվածքից և գունավորմամբ:
2. Փրկարարական ծառայության բարձրագույն կոչումներ ունեցող ծառայողների`

1) մուգ փիրուզագույն համազգեստի ուսադիրներ՝ ոսկեգույն եզրակարերով, վրայով զիգզագաձև ասեղնագործված իրար զուգահեռ գծեր և կոչմանը համապատասխան աստղ (աստղեր).

2) մուգ կանաչ համազգեստի ուսադիրներ՝ բաց կանաչ եզրակարերով, վրայով զիգզագաձև ասեղնագործված իրար զուգահեռ գծեր և կոչմանը համապատասխան աստղ (աստղեր):

1. Փրկարարական ծառայության գլխավոր և ավագ կոչումներ ունեցող փրկարարական ծառայողների`

1) մուգ փիրուզագույն համազգեստի ուսադիրներ՝ բաց շագանակագույն /բեժ/ 4 մմ լայնքով երկայ­նական երիզներով, որոնք մշակված են ուսադիրի կողային եզրերից դեպի ներս` համապատաս­խանաբար 1,2 սմ հեռավորության վրա: Ուսադիրների վրա տեղադրված են ոսկեգույն հնգաթև ուռուցիկ 20 մմ տրամագծով աստղեր` կոչմանը համապատասխան.

2) քաղաքացիական պաշտպանության մուգ կանաչ համազգեստի ուսադիրներ՝ հանովի օղագոտու տեսքով, որոնց վրա տեղադրված են հնգաթև ուռուցիկ 20 մմ տրամագծով աստղեր` կոչմանը համապատասխան:

1. Փրկարարական ծառայության միջին կոչումներ ունեցող փրկարարական ծառայողների`

1) մուգ փիրուզագույն համազգեստի ուսադիրներ՝ մեջտեղով անցնում է բաց շագանակագույն (բեժ) 4 մմ լայնքով երկայնական երիզ` ուսադիրի երկարությամբ: Ուսադիրների վրա տեղադրված են ոսկեգույն հնգաթև ուռուցիկ 13 մմ տրամագծով աստղեր` կոչմանը համապատասխան.

2) քաղաքացիական պաշտպանության մուգ կանաչ համազգեստի ուսադիրներ՝ հանովի օղագոտու տեսքով, որոնց վրա տեղադրված են պաշտպանական գույնի հնգաթև ուռուցիկ 13 մմ տրամագծով աստղեր` կոչմանը համապա­տասխան։

1. Փրկարարական ծառայության ավագ ենթասպա և ենթասպա կոչումներ ունեցող փրկարարական ծառայողների`

1) մուգ փիրուզագույն համազգեստի ուսադիրներ՝ վրան տեղադրված են ոսկեգույն հնգաթև ուռուցիկ 13 մմ տրամագծով աստղեր` կոչմանը համապատասխան.

2) քաղաքացիական պաշտպանության մուգ կանաչ համազգեստի ուսադիրներ՝ վրան տեղադրված են ոսկեգույն հնգաթև ուռուցիկ 13 մմ տրամագծով աստղեր` կոչմանը համապատասխան:

1. Փրկարարական ծառայության ավագ, ավագ սերժանտ, սերժանտ, կրտսեր սերժանտ և շարքային կոչումներ ունեցող փրկարարական ծառայողների ուսադիրների վրա կար­վում են բաց շագանակագույն /բեժ/ (մուգ կանաչ համա­զգեստի վրա՝ բաց կանաչ) ժապավեններ` համաձայն N 2 աղյուսակում նշված չափսերի և քանակի.

**Աղյուսակ N 2**

|  |  |  |  |  |
| --- | --- | --- | --- | --- |
| Փրկարարական ծառայության կոչումը | Ուսադիրների վրայի ժապավենների քանակը | Ուսադիրների վրայի ժապավենների լայնությունը (մմ) | Ուսադիրների երկա-րությամբ ժապավեն-ների միջև ընկած  տարածությունը (մմ) | Ուսադիրների ստորին եզրից մինչև ժապավենն ընկած տարածությունը (մմ) |
| Ավագ | 1 | 14 | - | - |
| Ավագ սերժանտ | 1 | 14 |  |  |
| Սերժանտ | 3 | 4 | 2 | 25 |
| Կրտսեր սերժանտ | 2 | 4 | 2 | 25 |
| Շարքային | - |  | - | - |

1. Փրկարարական ծառայության ուսադիրների երկարությունը 130 մմ է։

ԳԼՈՒԽ 7. ՓՐԿԱՐԱՐԱԿԱՆ ԾԱՌԱՅՈՒԹՅԱՆ ՀԱՄԱԶԳԵՍՏԻ ՆԿԱՐՆԵՐԸ

1. Սույն գլխում ներկայացվում են համազգեստի և համազգեստի տարրերի նկարները:

Նկար 1. Փրկարար ծառայության ծառայողների համազգեստի թևքի տարբերանշան

|  |  |  |  |  |
| --- | --- | --- | --- | --- |
| C:\Users\tsigmig\Desktop\IMG_1780.jpg |  | Ներմուծեք նկարագրությունը_13052  Կոճակներ 22մմ,  ոսկեգույն | Ներմուծեք նկարագրությունը_13052  Կոճակներ 14մմ,  ոսկեգույն | Ներմուծեք նկարագրությունը_13052 |

Նկար 2. Փրկարար ծառայության ութաթև խորհրդանշանը, կոճակները և քաղաքացիական պաշտպանության տարբերանշանը



Նկար 3. Տոնական համազգեստի գլխարկ

|  |  |  |  |
| --- | --- | --- | --- |
| [Ներմուծեք նկարագրությունը_12999](https://www.arlis.am/Annexes/4/PT53_17page103.jpg) | [Ներմուծեք նկարագրությունը_12999](https://www.arlis.am/Annexes/4/PT53_17page103.jpg) | [Ներմուծեք նկարագրությունը_12999](https://www.arlis.am/Annexes/4/PT53_17page103.jpg) | [Ներմուծեք նկարագրությունը_12999](https://www.arlis.am/Annexes/4/PT53_17page103.jpg) |
| Նկար 4. Տոնական համազգեստ | | | |

|  |  |
| --- | --- |
| Ներմուծեք նկարագրությունը_13049 | Ներմուծեք նկարագրությունը_13050 |
| Նկար 5. Տոնական համազգեստի փողկապ | Նկար 6. Կանացի տոնական համազգեստի փողկապ |



Նկար 7 Կանացի. տոնական համազգեստի գլխարկ (պիլոտկա)



Նկար 8. Ամենօրյա մուգ փիրուզագույն համազգեստ

|  |  |
| --- | --- |
| Ներմուծեք նկարագրությունը_13039 | Ներմուծեք նկարագրությունը_13042 |

|  |  |  |
| --- | --- | --- |
| Նկար 9. Ամենօրյա մուգ փիրուզագույն համազգեստի գլխարկ (կեպի/պիլոտկա) | | |
| Ներմուծեք նկարագրությունը_2231 | E:\0c7bbe597b65207807cd4a58b87218fe-560x560.png |
| Նկար 10. ձմեռային գլխարկ (կեպի) մուգ փիրուզագույն | Նկար 11. Ձմեռային կարակուլե գլխարկ |



Նկար 12. Ամենօրյա մուգ փիրուզագույն ձմեռային համազգեստ

|  |  |
| --- | --- |
| C:\Users\MES\AppData\Local\Temp\Rar$DRa0.766\IMG-3bf71fc273e59decf5965c1862164122-V.jpg | C:\Users\MES\AppData\Local\Temp\Rar$DRa0.766\IMG-688544eb3e4dc16248b63ced54ca1755-V.jpg |

Նկար 13. Քաղաքացիական պաշտպանության ամենօրյա համազգեստ



Նկար 14. Հրշեջ փրկարարի մարտական համազգեստ



Նկար 15. Արտաքին կրման զրահաբաճկոն և ռազմական սաղավարտ



Նկար 16. Աշխատանքային համազգեստ /կոմբինեզոն/



Նկար 17. ՄԱԿ-ի միջազգային որոնողափրկարարական խորհրդատվական

խմբի «INSARAG»-ի համազգեստ



Նկար 18. Սակրավորի համազգեստ



Նկար 19. Լեռնափրկարարի համազգեստի լրակազմ



Նկար 20. Ջրասուզակի համազգեստ



Նկար 21: Գլխարկի կոկարդներ, տարբերանշաններ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐ Ա. ՀԱՐՈՒԹՅՈՒՆՅԱՆ